
PLĀNOTĀS PRETENDENTU KVALIFIKĀCIJAS UN ATLASES PRASĪBAS
atklātā konkursā “Zivju pārvadāšanas tehnika MAN un zivju pārvietošanas konteineri”
(ID. Nr. BIOR 2026/43/AK) 
[bookmark: _Hlk82699583][bookmark: _Hlk503161718]Rīgā,                                                                                                                                      2026. gada 27. augustā

Pasūtītājs – Pārtikas drošības, dzīvnieku veselības un vides zinātniskais institūts „BIOR”. Iepirkuma priekšmets ir zivju pārvadāšanas tehnikas MAN un zivju pārvietošanas konteineru piegāde.
Iepirkuma priekšmeta pamata CPV kods ir 34100000-8 (Mehāniskie transportlīdzekļi), 34113000-2 (Transportlīdzekļi ar četru riteņu piedziņu). 
Iepirkuma priekšmets nav sadalīts daļās. 
Pretendents iesniedz piedāvājumu par visu iepirkuma apjomu. 
Pretendents var iesniegt tikai vienu piedāvājuma variantu. 
Pasūtītāja atklātā konkursa organizēšanai izveidotā iepirkuma komisija plāno izvirzīt šādas pretendentu kvalifikācijas (atlases) prasības[footnoteRef:1]: [1:  Atklātā konkursa nolikumā prasību numerācija tiks veidota atbilstoši nolikuma saturam. ] 

	1.1. Pretendents atbilst šādām prasībām:
	1.2. Lai pierādītu atbilstību Pasūtītāja noteiktajām prasībām, pretendents iesniedz šādus dokumentus:

	1.1.1. Pretendents ir iepazinies un piekrīt nolikuma noteikumiem. 
	1.2.1. Pretendenta vai tā pilnvarotās personas parakstīts pieteikums dalībai iepirkumā atbilstoši nolikuma 1. pielikumam „Pretendenta pieteikums dalībai atklātā konkursā “Zivju pārvadāšanas tehnika MAN un zivju pārvietošanas konteineri” ID. Nr. BIOR 2026/43/AK (turpmāk arī – pieteikums):
1.2.1.1. ja pieteikumu paraksta pretendenta pilnvarotā persona, pieteikumam pievieno pretendenta izdotu pilnvaru, vai tās apliecinātu kopiju;
1.2.1.2. ja pieteikumu iesniedz ārvalstīs reģistrēts pretendents, pievieno dokumentu, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības;
1.2.1.3. ja piedāvājumu iesniedz personu grupa, pieteikumam pievieno informāciju par personu grupas dalībniekiem un pretendentu grupas pilnvaroto pārstāvi, kā arī katras personas atbildības sadalījumu.

	1.1.2. Pretendents ir reģistrēts Komercreģistrā, Valsts ieņēmumu dienestā vai līdzvērtīgā komercdarbību reģistrējošā iestādē ārvalstīs, ja to paredz normatīvie akti.

	1.2.2. Pasūtītājs pārbauda pretendenta atbilstību nolikuma 1.1.2. apakšpunkta prasībām, iegūstot informāciju publiskajās datu bāzēs. Ārvalstīs reģistrēts pretendents iesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši attiecīgās valsts normatīvo aktu prasībām.
Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (nolikuma 1. pielikums „Pretendenta pieteikums dalībai atklātā konkursā “Zivju pārvadāšanas tehnika MAN un zivju pārvietošanas konteineri’’ (ID. Nr. BIOR 2026/43/AK)” norāda kompetento iestādi attiecīgajā valstī, kas var apliecināt reģistrācijas faktu.

	1.1.3. pretendentam jābūt reģistrētam attiecībā uz transportlīdzekļu tirdzniecību atbilstoši attiecīgās valsts normatīvo aktu prasībām (ja reģistrēšanos paredz attiecīgās valsts normatīvo aktu regulējums). Latvijā reģistrētiem pretendentiem jābūt reģistrētiem valsts akciju sabiedrības “Ceļu satiksmes drošības direkcija” (turpmāk – CSDD) transportlīdzekļu tirdzniecības reģistrā, ar tiesībām veikt nolikumā minēto transportlīdzekļu tirdzniecību;
	1.2.3.	par Latvijā reģistrētu pretendentu (par pretendenta reģistrācijas faktu) iepirkumu komisija pārliecināsies CSDD e-reģistrā.
         Ārvalstīs reģistrētam pretendentam, lai apliecinātu nolikuma 4.1.3. punkta prasības izpildi, jāiesniedz attiecīgās iestādes ārvalstī, kur pretendents reģistrēts attiecībā uz transportlīdzekļu tirdzniecību, izdotas un spēkā esošas reģistrācijas apliecības vai cita līdzvērtīga dokumenta kopiju, kas šo faktu apliecina (ja reģistrāciju paredz attiecīgās valsts normatīvie akti un šāds dokuments tiek izsniegts);

	1.1.4. pretendents ir ražotājs vai tam ir iepirkuma līguma nosacījumu izpildei nepieciešamās tiesības pārdot ražotāja transportlīdzekļus un uzņemties garantijas saistības;
	1.2.4.	apliecinājums, ka pretendents ir piedāvājumā norādīto transportlīdzekļu ražotājs vai spēkā esoša tirdzniecības (izplatīšanas) līguma ar automobiļu ražotāju vai importētāju kopija, vai attiecīgo transportlīdzekļu ražotāja vai izplatītāja parakstīts dokuments vai tā kopija (izziņa, apliecinājums, vēstule vai cits satura ziņā pielīdzināms dokuments), kas apliecina, ka pretendentam ir tiesības pārdot ražotāja transportlīdzekļus un uzņemties garantijas saistības.



Papildus atklātā konkursa dokumentācijā tiks paredzētas Publisko iepirkumu likumā un citos normatīvajos aktos noteiktās prasības un pretendentu izslēgšanas noteikumi.

